turjo4nis/wikipedia-bn-dump-20250701 huggingface dataset:
ভাবিবেক

ভাবিবেক বা ভাববিবেক ছিলেন ষষ্ঠ শতাব্দীর (আনু. ৫০০ – ৫৭০ খ্রিস্টাব্দ) মাধ্যমক বৌদ্ধ দার্শনিক।  বিকল্প নামগুলির মধ্যে রয়েছে ভব্যবিবেক, ভবিন, ভাগবদ্বিবেক ও ভাব্য। তিনি "মাধ্যমকহৃদয়" গ্রন্থের রচয়িতা, এবং গ্রন্থটির স্বতঃ-ভাষ্য হলো তর্কজ্বালা ও প্রজ্ঞাপ্রদীপ।

তিব্বতি বৌদ্ধধর্মে ভাবিবেককে মাধ্যমকের স্বাতন্ত্রিক ঐতিহ্যের প্রতিষ্ঠাতা হিসাবে বিবেচনা করা হয়, চন্দ্রকীর্তির প্রসাঙ্গিক মাধ্যমকের বিপরীতে।

ভাববিবেক নামে আরও একজন পরবর্তী লেখক রয়েছেন যিনি মাধ্যমক গ্রন্থের আরেকটি সদৃশ দল লিখেছেন। আধুনিক পণ্ডিতদগণ তাকে কখনও কখনও দ্বিতীয় ভাববিবেক বলেন।

তথ্যসূত্র

উৎস

অনুবাদে প্রাথমিক উৎস 
 V. V. Gokhale; S. S. Bahulkar. “Madhyamakahrdayakārikā Tarkajvālā: Chapter I.” In Miscellanea Buddhica: 76–107. Edited by Chr. Lindtner. Indiske Studier 5. Copenhagen: Akademisk Forlag, 1985.
 V. V. Gokhale. “The Second Chapter of Bhavya’s Madhyamakahrdayakārikā (Taking the Vow of an Ascetic).” IIJ 14 (1972): 40–45.
 Shotaro Iida. Reason and Emptiness: A Study in Logic and Mysticism. Tokyo: The Hokuseido Press, 1980. This contains Chapter 3 of Madhyamakahrdayakārikā, verses 1–136 with commentary.
 Chikafumi Watanabe. “A Translation of the Madhyamakahrdayakārikā with the Tarkajvālā III.137-146.” JIABS 21 (1998): 125–55. 
 Eckel, Malcolm D. To See the Buddha: A Philosopher’s Quest for the Meaning of Emptiness (1992). San Francisco: Harper San Francisco. Reprint ed. Princeton: Princeton University Press, 1994. This contains a translation of Madhyamakahrdayakārikā Chapter 3, verses 266–360, with commentary.
Eckel, Malcolm David. (2008). Bhāviveka and his Buddhist Opponents. Cambridge: Harvard University Press. Harvard Oriental Series, Vol. 70, ISBN 9780674032734. This contains a translation of chapters 4 and 5.  
 A series of articles by Paul Hoornaert contain the Sanskrit text of the verses of chapter 5 and Tibetan text of the commentary with translation. These were published in Studies and Essays, Behavioral Sciences and Philosophy, Faculty of Letters, Kanazawa University (19 to 23, 1999 - 2003). 
 Qvarnström, Olle (1989). Hindu philosophy in Buddhist perspective: the Vedāndatattvaviniścaya chapter of Bhavya's Madhyamakahṛdayakārikā. Lund: Plus Ultra. Lund Studies in African and Asian Religions, Vol. 4. ISBN 91 86668 30 7.
Qvarnström, Olle (2015). Bhavya on Samkhya and Vedanta: The Sāṃkhyatattvāvatāra and Vedāndatattvaviniścaya Chapters of the Madhyamakahṛdayakārikā and Tarkajvālā. Harvard Department of South Asian Studies.
 Lindtner, Christian. Bhavya on Mīmāṃsā: Mīmāṃsātattvāvatāra. Chennai: Adyar Library and Research Centre, 2001.
Ames, William Longstreet (1986). Bhāvaviveka's Prajnāpradīpa: six chapters. Contains chapters three, four, five, seventeen, twenty-three, and twenty-six.

মাধ্যমিক উৎস 
 Georges B.J. Dreyfus & L. Sara McClintock (2015), Svatantrika-Prasangika Distinction: What Difference Does a Difference Make?, Simon and Schuster

বহিঃসংযোগ 
 Stanford Encyclopedia of Philosophy: Madhyamaka

ভারতীয় বৌদ্ধ ভিক্ষু
৫ম শতাব্দীতে জন্ম
৬ষ্ঠ শতাব্দীতে মৃত্যু
ভারতীয় যুক্তিবিদ
নাস্তিক দার্শনিক
৬ষ্ঠ শতাব্দীর বৌদ্ধ ভিক্ষু
৬ষ্ঠ শতাব্দীর ভারতীয় দার্শনিক
ভেনেরা ১০

ভেরেনা ১০ (; অর্থ: ভেনাস ১০), প্রস্তুতকারী কর্তৃক ৪ভি-১ নং. ৬৬১, হিসাবে চিহ্নিত, হলো ১৯৭২ সালে মহাশূণ্যে প্রেরণ করা একটি সোভিয়েত মনুষ্যবিহীন নভোযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়। এই মহাকাশযাটি একই সাথে একটি শুক্র কক্ষ-পরিভ্রমণকারী যান এবং এর পৃষ্ঠে সফলভাবে অবতরণ করা স্পেস প্রোব।

অভিযান 

১৯৭৫ সালের ১৪ জুন তারিখ ০৩:০০:৩১ ইউটিসিতে এটিকে উৎক্ষেপণ করা হয়। এর ভর ছিলো ।

যখন অভিযানটি শুরু হয় তখন সোভিয়েত ইউনিয়ন প্রকাশ করে যে এর উদ্দেশ্য শুধুমাত্র শুক্র এবং আশেপাশের স্থানে অন্বেষণ করা। কিন্তু, পশ্চিমা সূত্রগুলো অনুমান করেছিলো যে মহাকাশযানটিতে একটি অবতরণ যান রয়েছে।

আরও দেখুন 

 শুক্র অভিযানসমূহের তালিকা;
 ১৯৭৫-এ মহাকাশ যাত্রা;
 সৌরজগত অনুসন্ধানের সময়লেখ;
 কৃত্রিম উপগ্রহ এবং মহাকাশ প্রোবের সময়লেখ।

তথ্যসূত্র

বহিঃসংযোগ 

ভেনেরা কর্মসূচি
১৯৭৫-এ উৎক্ষিপ্ত মহাকাশযান
মোন্তেররেই মেট্রোপলিটন এলাকা

মোন্তেররেই মেট্রোপলিটন এলাকা বলতে মোন্তেররেই, নুয়েভো লিওনের আশেপাশের শহুরে সমষ্টিকে বোঝায়। আনুষ্ঠানিকভাবে  বলা হয় বা , মেট্রোপলিটান এলাকাটি মেক্সিকোতে ২য় বৃহত্তম শহর।

সংক্ষিপ্ত বিবরণ
মোন্তেররেই মেট্রোপলিটন অঞ্চলটি এর পৌরসভা/শহরগুলি নিয়ে গঠিত:
অ্যাপোডাকা
ক্যাডেরিটা জিমেনেজ
এসকোবেডো
গার্সিয়া
গুয়াদালুপে
জুয়ারেজ
মোন্তেররেই
স্যালিনাস ভিক্টোরিয়া
সান নিকোলাস দে লস গারজা
সান পেড্রো গারজা গার্সিয়া
সান্তা ক্যাটারিনা
সান্তিয়াগো

তিনটি সংলগ্ন শহর রয়েছে যা মূল নগর অঞ্চলের সাথে অবিচ্ছিন্ন নগর উন্নয়ন বজায় রাখে না। মেট্রোপলিটন অঞ্চল বৃদ্ধি এবং তাদের সংহত করার সাথে সাথে এই শহরগুলিকে কৌশলগত হিসাবে বিবেচনা করা হয়:
সিয়েনেগা দে ফ্লোরেস
জেনারেল জুয়াজুয়া
পেসকেরিয়া

তথ্যসূত্র

বহিঃসংযোগ 

আইএনইজিআই - জেডএমএম এর পরিসংখ্যান - ২০০১
 মোন্তেররেই মেট্রোপলিটন এলাকা 

 
মেক্সিকোর মহানগর এলাকা
পরমার্থ

পরমার্থ (৪৯৯-৫৬৯ খ্রিস্টাব্দ) ছিলেন উজ্জয়িনীতে জন্মগ্রহণকারী ভারতীয় বৌদ্ধ সন্ন্যাসী ও লেখক, যিনি ছয় রাজবংশের যুগে বৌদ্ধ গ্রন্থের ব্যাপক চীনা অনুবাদের জন্য সবচেয়ে বেশি পরিচিত। তিনি চীনা বৌদ্ধ ইতিহাসের চারজন মহান অনুবাদকের একজন হিসেবে পরিচিত (কুমারজীব ও জুয়ানজাং সহ)। তিনি তার অনুবাদে বিভিন্ন মৌখিক মন্তব্যের জন্যও পরিচিত যা তার শিষ্যরা লিখেছিলেন (এখন কেবল খণ্ডিত আকারে টিকে আছে)। পরমার্থের উল্লেখযোগ্য কিছু অনুবাদের মধ্যে রয়েছে বসুবন্ধুর  অভিধর্মকোষ,  অসঙ্গের মহাযানসংগ্রহ, এবং  দিগনাগের আলম্বনপরিক্ষা ও হস্তভালপ্রকারণ।

পরমার্থ কিছু অনন্য মতবাদের সাথে যুক্ত। প্রথাগতভাবে তাকে "নিবিড় চেতনা" (অমলবিজ্ঞান) এর মতবাদ শেখানো হিসেবে দেখা হয়। তাকে "মূল জাগরণ" (বেঞ্জু) মতবাদের উৎস হিসেবেও দেখা হয়। পরমার্থ বুদ্ধ প্রকৃতির উপর বিভিন্ন কাজের সাথেও যুক্ত যা চীনা বৌদ্ধধর্মে অত্যন্ত প্রভাবশালী হয়ে উঠেছে। এর মধ্যে রয়েছে বুদ্ধ প্রকৃতি ও মহাযান বোধোদয় সম্পর্কিত গ্রন্থ, হুযান ও চ্যান বৌদ্ধধর্মের জন্য মূল রচনা। যাইহোক, আধুনিক পণ্ডিতরা পরমার্থের প্রতি বিশ্বাসের জাগরণ (পাশাপাশি আরও অনেক গ্রন্থ) সম্পর্কে সন্দেহ প্রকাশ করেছেন, এবং পণ্ডিতদের মতামত বিভক্ত থেকে যায়, প্রায়শই প্রাচীন চীনা তালিকাভুক্তের মধ্যে অমিলের কারণে।

তাঁর শিক্ষার কারণে যা যোগাচার চিন্তাকে বুদ্ধ-প্রকৃতির ধারণার সাথে সংশ্লেষিত করে, পরমার্থকে ঐতিহ্যগতভাবে শেলুন সম্প্রদায়ের প্রধান ব্যক্তিত্ব হিসেবে দেখা হয়, এটি ষষ্ঠ ও সপ্তম শতাব্দীতে চীনা বৌদ্ধ চিন্তাধারার প্রধান ঐতিহ্য এবং সেই সাথে ফ্যাক্সিং সম্প্রদায়ের প্রধান ব্যক্তিত্ব। ফ্যাক্সিং সম্প্রদায়ের স্বতন্ত্র মতবাদটি ছিল "মনের মধ্যে বিশুদ্ধ ও অতীন্দ্রিয় উপাদানের অস্তিত্ব, এই ক্ষেত্রে মুক্তি কেবল সেই সহজাত বিশুদ্ধতা পুনরুদ্ধারের বিষয় হবে।" এটি জুয়ানজাং এবং তার সম্প্রদায়ের দৃষ্টিভঙ্গির বিরোধী ছিল, যা মনে করত যে মন অশুদ্ধ এবং সম্পূর্ণরূপে রূপান্তরিত হতে হবে।

তথ্যসূত্র

উৎস 
 King, Sallie B. (1991). Buddha Nature. State University of New York Press (SUNY Series in Buddhist Studies).

আরও পড়ুন 
 Boucher, Daniel, "Paramartha". In: Buswell, Robert E. ed. (2003). Encyclopedia of Buddhism, New York: Macmillan Reference Lib. , pp. 630–631
 Funayama, Toru (2010). The Work of Paramārtha: An Example of Sino-Indian Cross-cultural Exchange, Journal of the International Association of Buddhist Studies 31, 1/2, 141 - 183
 Paul, Diana (1982). The Life and Time of Paramārtha (499-569), Journal of the International Association of Buddhist Studies 5 (1), 37-69 
 Paul, Diana (1981). The Structure of Consciousness in Paramārtha's Purported Trilogy, Philosophy East and West, 31/3, 297-319 

ভারতীয় বৌদ্ধ ভিক্ষু
৫ম শতাব্দীতে জন্ম
৬ষ্ঠ শতাব্দীতে মৃত্যু
ভারতীয় যুক্তিবিদ
উজ্জয়িনীর ব্যক্তি
মধ্যপ্রদেশের পণ্ডিত
৬ষ্ঠ শতাব্দীর ভারতীয় দার্শনিক
লোভ্রো মায়ের

লোভ্রো মালেৎস মায়ের (; জন্ম: ১৭ জানুয়ারি ১৯৯৮; লোভ্রো মায়ের নামে সুপরিচিত) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ক্লাব ভিএফএল ভলফসবুর্গ এবং ক্রোয়েশিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১৫ সালে, মায়ের ক্রোয়েশিয়া অনূর্ধ্ব-১৮ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০১৭ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ২৯ ম্যাচে ৬টি গোল করেছেন।

প্রারম্ভিক জীবন
লোভ্রো মালেৎস মায়ের ১৯৯৮ সালের ১৭ই জানুয়ারি তারিখে ক্রোয়েশিয়ার জাগরেবে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মায়ের ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৫ সালের ১২ই আগস্ট তারিখে তিনি ইতালি অনূর্ধ্ব-১৮ দলের বিরুদ্ধে ম্যাচে ক্রোয়েশিয়া অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৪ বছরে ২২ ম্যাচে অংশগ্রহণ করে ৬টি গোল করেছেন।

২০১৭ সালের ২৭শে মে তারিখে, ১৯ বছর, ৪ মাস ও ১০ দিন বয়সে, বাম পায়ে ফুটবল খেলায় পারদর্শী মায়ের মেক্সিকোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন। উক্ত ম্যাচের ৯৩তম মিনিটে আক্রমণভাগের খেলোয়াড় দুয়ে সোপের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১০ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ক্রোয়েশিয়া ২–১ গোলের ব্যবধানে জয়লাভ করেছিল। ক্রোয়েশিয়ার হয়ে অভিষেকের বছরে মায়ের সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৪ বছর, ৫ মাস ও ১৬ দিন পর, ক্রোয়েশিয়ার জার্সি গায়ে প্রথম গোলটি করেছেন; ২০২১ সালের ১১ই নভেম্বর তারিখে, মাল্টার বিরুদ্ধে ম্যাচের ৪৭তম মিনিটে আন্দ্রেই ক্রামারিচের অ্যাসিস্ট হতে ক্রোয়েশিয়ার হয়ে ম্যাচের পঞ্চম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

১৯৯৮-এ জন্ম
জীবিত ব্যক্তি
ক্রোয়েশীয় ফুটবলার
ফুটবল মধ্যমাঠের খেলোয়াড়
ভিএফএল ভলফসবুর্গের খেলোয়াড়
ক্রোয়েশিয়ার আন্তর্জাতিক যুব ফুটবলার
ক্রোয়েশিয়ার অনূর্ধ্ব-১৯ আন্তর্জাতিক ফুটবলার
ক্রোয়েশিয়ার অনূর্ধ্ব-২১ আন্তর্জাতিক ফুটবলার
ক্রোয়েশিয়ার আন্তর্জাতিক ফুটবলার
উয়েফা ইউরো ২০২৪-এর খেলোয়াড়
স্তাদ রেনে ফুটবল ক্লাবের খেলোয়াড়
পুরুষ ফুটবল মধ্যমাঠের খেলোয়াড়
ফুটবল ক্লাব দিনামো জাগরেবের খেলোয়াড়
ক্রোয়েশীয় প্রথম ফুটবল লিগের খেলোয়াড়
লিগ ১-এর খেলোয়াড়
বুন্দেসলিগার খেলোয়াড়
২০২২ ফিফা বিশ্বকাপের খেলোয়াড়
ক্রোয়েশীয় প্রবাসী ফুটবলার
লুকা ইভানুশেৎস

লুকা ইভানুশেৎস (; জন্ম: ২৬ নভেম্বর ১৯৯৮) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ওলন্দাজ ক্লাব ফেইয়ানর্ট এবং ক্রোয়েশিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৫ সালে, ইভানুশেৎস ক্রোয়েশিয়া অনূর্ধ্ব-১৭ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০১৭ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ১৯ ম্যাচে ২টি গোল করেছেন।

প্রারম্ভিক জীবন
লুকা ইভানুশেৎস ১৯৯৮ সালের ২৬শে নভেম্বর তারিখে ক্রোয়েশিয়ার ভারাজদিনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ইভানুশেৎস ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৫ সালের ১৭ই অক্টোবর তারিখে তিনি ক্রোয়েশিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৫ বছরে ৫২ ম্যাচে অংশগ্রহণ করে ১৪টি গোল করেছেন।

২০১৭ সালের ১১ই জানুয়ারি তারিখে, ১৮ বছর, ১ মাস ও ১৬ দিন বয়সে, ডান পায়ে ফুটবল খেলায় পারদর্শী ইভানুশেৎস চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন। উক্ত ম্যাচের ৯০তম মিনিটে আক্রমণভাগের খেলোয়াড় ফ্রাঙ্কো আন্দ্রিয়াসেভিচের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি চিলি ১–১ গোলের ব্যবধানে জয়লাভ করেছিল। ক্রোয়েশিয়ার হয়ে অভিষেকের বছরে ইভানুশেৎস সর্বমোট ২ ম্যাচে ১টি গোল করেছেন। জাতীয় দলের হয়ে অভিষেকের ৩ দিন পর, ক্রোয়েশিয়ার জার্সি গায়ে প্রথম গোলটি করেছেন; ২০১৭ সালের ১৪ই জানুয়ারি তারিখে, চীনের বিরুদ্ধে ম্যাচের ৩৬তম মিনিটে ফ্রান তুদোরের অ্যাসিস্ট হতে ক্রোয়েশিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯৮-এ জন্ম
জীবিত ব্যক্তি
ক্রোয়েশীয় ফুটবলার
ফুটবল মধ্যমাঠের খেলোয়াড়
ফেইয়ানর্টের খেলোয়াড়
ক্রোয়েশিয়ার আন্তর্জাতিক যুব ফুটবলার
ক্রোয়েশিয়ার অনূর্ধ্ব-১৭ আন্তর্জাতিক ফুটবলার
ক্রোয়েশিয়ার অনূর্ধ্ব-১৯ আন্তর্জাতিক ফুটবলার
ক্রোয়েশিয়ার অনূর্ধ্ব-২১ আন্তর্জাতিক ফুটবলার
ক্রোয়েশিয়ার আন্তর্জাতিক ফুটবলার
উয়েফা ইউরো ২০২৪-এর খেলোয়াড়
পুরুষ ফুটবল মধ্যমাঠের খেলোয়াড়
ফুটবল ক্লাব দিনামো জাগরেবের খেলোয়াড়
ক্রোয়েশীয় প্রথম ফুটবল লিগের খেলোয়াড়
এরেডিভিজির খেলোয়াড়
উয়েফা ইউরো ২০২০-এর খেলোয়াড়
ক্রোয়েশীয় প্রবাসী ফুটবলার
ভেনেরা ১১

ভেরেনা ১১ (; অর্থ: ভেনাস ১১) হলো ১৯৭৮ সালে মহাশূণ্যে প্রেরণ করা একটি সোভিয়েত মনুষ্যবিহীন নভোযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়। এই মহাকাশযাটি একই সাথে একটি শুক্র পার্শ্ব-পরিক্রমণকারী যান এবং এর পৃষ্ঠে সফলভাবে অবতরণ করা স্পেস প্রোব।

অভিযান 

১৯৭৮ সালের ৯ সেপ্টেম্বর তারিখ ০৩:২৫:৩৯ ইউটিসিতে এটিকে উৎক্ষেপণ করা হয়। এর ভর ছিলো ।

১৯৭৮ সালের ২৩ ডিসেম্বর অবতরণ যানটি তার উড্ডয়ন মঞ্চ থেকে পৃথক হয় এবং এর দুইদিন পর, ২৩ ডিসেম্বর তারিখে ১১.২ কিলোমিটার/সেকেন্ড বেগে তা শুক্রের বায়ুমণ্ডলে প্রবেশ করে।

আরও দেখুন 

 শুক্র অভিযানসমূহের তালিকা;
 ১৯৭৮-এ মহাকাশ যাত্রা;
 সৌরজগত অনুসন্ধানের সময়লেখ;
 কৃত্রিম উপগ্রহ এবং মহাকাশ প্রোবের সময়লেখ।

তথ্যসূত্র

বহিঃসংযোগ 

 Venera 11 & Venera 12 (NASA) - Shows Venera 13 mockup at the Cosmos Pavillion in Moscow.
 Drilling into the Surface of Venus (Venera 11 and 12) - has two images of actual descent module

ভেনেরা কর্মসূচি
১৯৭৮-এ উৎক্ষিপ্ত মহাকাশযান
মার্তিন বাতুরিনা

মার্তিন বাতুরিনা (; জন্ম: ১৬ ফেব্রুয়ারি ২০০৩) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ক্লাব দিনামো জাগরেব এবং ক্রোয়েশিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১৭ সালে, বাতুরিনা ক্রোয়েশিয়া অনূর্ধ্ব-১৫ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০২৩ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন
মার্তিন বাতুরিনা ২০০৩ সালের ১৬ই ফেব্রুয়ারি তারিখে ক্রোয়েশিয়ার স্প্লিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বাতুরিনা ক্রোয়েশিয়া অনূর্ধ্ব-১৫, ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৭ সালের ১২ই নভেম্বর তারিখে তিনি ক্রোয়েশিয়া অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৪ বছরে ২৪ ম্যাচে অংশগ্রহণ করে ২টি গোল করেছেন।

২০২৩ সালের ১৮ই নভেম্বর তারিখে, ২০ বছর, ৯ মাস ও ২ দিন বয়সে, ডান পায়ে ফুটবল খেলায় পারদর্শী বাতুরিনা লাতভিয়ার বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন। উক্ত ম্যাচের ৮৬তম মিনিটে মধ্যমাঠের খেলোয়াড় লুকা মদরিচের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৮ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ক্রোয়েশিয়া ২–০ গোলের ব্যবধানে জয়লাভ করেছিল। ক্রোয়েশিয়ার হয়ে অভিষেকের বছরে বাতুরিনা সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

২০০৩-এ জন্ম
জীবিত ব্যক্তি
ক্রোয়েশীয় ফুটবলার
ফুটবল মধ্যমাঠের খেলোয়াড়
ফুটবল ক্লাব দিনামো জাগরেবের খেলোয়াড়
ক্রোয়েশিয়ার আন্তর্জাতিক যুব ফুটবলার
ক্রোয়েশিয়ার অনূর্ধ্ব-১৯ আন্তর্জাতিক ফুটবলার
ক্রোয়েশিয়ার অনূর্ধ্ব-২১ আন্তর্জাতিক ফুটবলার
ক্রোয়েশিয়ার আন্তর্জাতিক ফুটবলার
উয়েফা ইউরো ২০২৪-এর খেলোয়াড়
পুরুষ ফুটবল মধ্যমাঠের খেলোয়াড়
ক্রোয়েশীয় প্রথম ফুটবল লিগের খেলোয়াড়
ম্যারি রবিনসন (ব্রিটিশ রাজনীতিবিদ)

মেরি জোসেফাইন রবিনসন  (জন্ম ২৩ আগস্ট ১৯৫৫) একজন ব্রিটিশ রক্ষণশীল রাজনীতিবিদ। তিনি ২০১৫ সালের সাধারণ নির্বাচনে চেডলের জন্য সংসদ সদস্য (এমপি) নির্বাচিত হন।

জীবনের প্রথমার্ধ 
রবিনসন ১৯৫৫ সালের ২৩ আগস্ট জন্মগ্রহণ করেন। তিনি আইন অধ্যয়ন করেন এবং চার্টার্ড অ্যাকাউন্ট্যান্ট হিসাবে কাজ করেন। তিনি তার স্বামী স্টিফেনের সাথে প্রেস্টনে রবিনসন রোজ লিমিটেড নামে একটি অ্যাকাউন্টেন্সি অনুশীলন চালাতেন, কিন্তু এটি প্রশাসনে চলে যায় এবং ২০০৮ সালে চ্যাম্পিয়ন গ্রুপ দ্বারা অধিগ্রহণ করা হয়। ২০১২ সালে, তিনি তার মেয়ে ফেলিসিটির সাথে একটি ফ্যাশন ডিজাইন ব্যবসা, মেরি ফেলিসিটি ডিজাইন লিমিটেড প্রতিষ্ঠা করেন।

তিনি ২০০৩ সালে প্রিস্টনের সাউথ রিবল বরো কাউন্সিলের হাউইক অ্যান্ড প্রাইরি ওয়ার্ডে রক্ষণশীল প্রার্থী হিসেবে ব্যর্থ হন, কিন্তু পরবর্তীকালে ২০০৭ সালে একই ওয়ার্ডে নির্বাচিত হন, যখন তার স্বামী স্টিফেনও একই কাউন্সিলে কাউন্সিলর হিসেবে নির্বাচিত হন।

সংসদীয় কর্মজীবন 
রবিনসন ২০১৩ সালে চেডলের জন্য কনজারভেটিভ প্রার্থী হিসেবে নির্বাচিত হন এবং সাউথ রিবল বরো কাউন্সিলের কাউন্সিলর হিসেবে পদত্যাগ করেন। তার স্বামীও কাউন্সিলর পদ থেকে সরে দাঁড়ান এবং পরবর্তীতে স্থানীয় নির্বাচনে লিবারেল ডেমোক্র্যাটরা দম্পতির রেখে যাওয়া শূন্য আসনগুলির একটিতে জয়লাভ করেন। তিনি ২০১৫ সালের সাধারণ নির্বাচনে চেডলের জন্য সংসদ সদস্য (এমপি) নির্বাচিত হয়েছিলেন, যিনি বর্তমান লিবারেল ডেমোক্র্যাট এমপি মার্ক হান্টারের বিরুদ্ধে ১২.২% ভোট পেয়েছিলেন।

২০১৬ সালে, রবিনসন নির্বাচনী প্রচারণার খরচে আইনী সীমার চেয়ে বেশি ব্যয় করার অভিযোগে পুলিশ কর্তৃক তদন্ত করা বেশ কয়েকটি কনজারভেটিভ এমপিদের মধ্যে একজন ছিলেন; পুলিশ তার ফাইল ক্রাউন প্রসিকিউশন সার্ভিসের (সিপিএস) কাছে পাঠিয়েছে, যারা সিদ্ধান্ত নিয়েছে যে কোনো ফৌজদারি অভিযোগ আনা হবে না।

২০১৬ সালের গণভোটের আগে তিনি ব্রেক্সিটের বিরোধী ছিলেন।

২০১৭ সালের সাধারণ নির্বাচন এবং ২০১৯ সালের নির্বাচনে সামান্য সংখ্যাগরিষ্ঠতার সাথে রবিনসন তার আসন ধরে রেখেছিলেন।

সংসদে, রবিনসন বর্তমানে ইউরোপীয় সংবিধিবদ্ধ উপকরণ কমিটি এবং লেভেলিং আপ, হাউজিং এবং কমিউনিটি কমিটিতে কাজ করেন। তিনি এর আগে ২০১৭ সালে প্রশাসনিক কমিটিতে দায়িত্ব পালন করেছিলেন।

২০২০ সালে, রবিনসন হুইসেলব্লোয়িং-এ অল পার্টি পার্লামেন্টারি গ্রুপের চেয়ারম্যান এবং নিবন্ধিত পরিচিতি হন। গ্রুপটি হুইসেলব্লোয়ারের একটি অফিসের প্রচারের জন্য কাজ করছে যা তার APPG সহকর্মী, ব্যারনেস ক্র্যামারের কাছ থেকে একটি প্রাইভেট মেম্বার বিলে প্রবর্তন করা হয়েছিল।

ব্যক্তিগত জীবন 
তিনি স্টিফেন রবিনসনের সাথে বিবাহিত এবং তাদের চারটি বড় সন্তান রয়েছে। ২০১৬ সালে, তার স্বামী স্টিফেন স্টকপোর্ট মেট্রোপলিটন বরো কাউন্সিলের চেডল হুলমে সাউথ ওয়ার্ডের কনজারভেটিভ প্রার্থী হিসাবে দাঁড়িয়েছিলেন, কিন্তু মার্ক হান্টারের কাছে হেরে যান, প্রাক্তন স্থানীয় এমপি যাকে মেরি রবিনসন ২০১৫ সালে পরাজিত করেছিলেন।

তথ্যসূত্র 

২১শ শতাব্দীর ইংরেজ ব্যক্তি
২১শ শতাব্দীর ইংরেজ নারী
২১শ শতাব্দীর ব্রিটিশ নারী রাজনীতিবিদ
যুক্তরাজ্যের সংসদ সদস্য ২০১৯-২০২৪
যুক্তরাজ্যের সংসদ সদস্য ২০১৭-২০১৯
যুক্তরাজ্যের সংসদ সদস্য ২০১৫-২০১৭
জীবিত ব্যক্তি
ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য
ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
১৯৫৫-এ জন্ম
চেডলের যুক্তরাজ্যের সংসদ সদস্য
প্যাটসি ক্যাল্টন

প্যাট্রিসিয়া ক্যাল্টন (  ; ১৯ সেপ্টেম্বর ১৯৪৮ - ২৯ মে ২০০৫) ছিলেন একজন ব্রিটিশ লিবারেল ডেমোক্র্যাট রাজনীতিবিদ যিনি গ্রেটার ম্যানচেস্টারে চেডলের জন্য সংসদ সদস্য (এমপি) হিসাবে দায়িত্ব পালন করেছিলেন।

২০০১ সালের সাধারণ নির্বাচনে তিনি প্রথম নির্বাচিত হন, বর্তমান কনজারভেটিভ এমপি স্টিফেন ডে- এর চেয়ে ৩৩-ভোটে সংখ্যাগরিষ্ঠতা নিয়ে। তিনি ২০০৫ সালের সাধারণ নির্বাচনে স্টিফেন ডে-র চেয়ে ৪,০২০ ভোটের সংখ্যাগরিষ্ঠতার সাথে তার আসনটি ধরে রেখেছিলেন, যদিও ব্যক্তিগতভাবে প্রচারণা চালানোর জন্য ক্যান্সারে খুব বেশি অসুস্থ ছিলেন। চার সপ্তাহেরও কম সময় পরে তিনি মারা যান, যদিও মৃত্যুর পাঁচ দিন আগে তিনি এমপি হিসেবে শপথ নেন। তিনি ১৯৯২ সালের সাধারণ নির্বাচনে এবং ১৯৯৭ সালের সাধারণ নির্বাচনেও দাঁড়িয়েছিলেন। তিনি পূর্বে স্টকপোর্ট মেট্রোপলিটন বরো কাউন্সিলের ডেপুটি লিডার ছিলেন। ১৯৮৮ সালে পার্টির প্রতিষ্ঠার পর থেকে এখন পর্যন্ত তিনিই একমাত্র লিবারেল ডেমোক্র্যাট এমপি যিনি অফিসে মারা গেছেন।

১৯৯৭ সালের নির্বাচনী প্রচারের পর ক্যালটন প্রথম স্তন ক্যান্সারে আক্রান্ত হন। একই বছর তার ডাবল ম্যাস্টেক্টমি করার পর সে সুস্থ হয়ে ওঠে। ম্যাকমিলান নার্সদের জন্য অর্থ সংগ্রহের জন্য তিনি চারবার লন্ডন ম্যারাথন দৌড়েছিলেন। ফেব্রুয়ারী ২০০৫ এ ক্যান্সার পুনরাবৃত্ত হয়, এবার মেরুদন্ডে । তিনি ২৯ মে ২০০৫ সালে স্টকপোর্টে  মারা যান। তার মৃত্যুর কয়েকদিন আগে, তিনি তার আনুগত্য নিশ্চিত করার জন্য একটি হুইলচেয়ারে হাউস অফ কমন্সে প্রবেশ করেছিলেন। স্পিকার মাইকেল মার্টিন ঐতিহ্য ভেঙে, ক্যালটনের হাত নাড়াতে স্পিকারের চেয়ার ছেড়ে, "স্বাগত হোম প্যাটসি" বললেন এবং তার গালে চুম্বন করলেন।

তার মৃত্যুর পর, ব্রেকথ্রু স্তন ক্যান্সার স্তন ক্যান্সার গবেষণা, পরিষেবা এবং/অথবা রোগীর অভিজ্ঞতার উন্নতির জন্য প্রচারণা চালানোর জন্য সংসদ সদস্যদের ব্যতিক্রমী কৃতিত্বের স্বীকৃতি দেওয়ার জন্য তার সম্মানে ব্রেকথ্রু প্যাসি ক্যাল্টন অ্যাওয়ার্ড প্রতিষ্ঠা করে।

তথ্যসূত্র 

ইংল্যান্ডের নারী কাউন্সিলর
২১শ শতাব্দীর ইংরেজ ব্যক্তি
২১শ শতাব্দীর ইংরেজ নারী
২০শ শতাব্দীর ইংরেজ নারী
চেডলের যুক্তরাজ্যের সংসদ সদস্য
২০শ শতাব্দীর ব্রিটিশ নারী রাজনীতিবিদ
২১শ শতাব্দীর ব্রিটিশ নারী রাজনীতিবিদ
উদার গণতন্ত্রী (যুক্তরাজ্য) এর কাউন্সিলর
ইংল্যান্ডে ক্যান্সারে মৃত্যু
যুক্তরাজ্যের সংসদ সদস্য ২০০৫-২০১০
যুক্তরাজ্যের সংসদ সদস্য ২০০১-২০০৫
ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য
ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য
২০০৫-এ মৃত্যু
১৯৪৮-এ জন্ম
স্টিফেন ডে (ব্রিটিশ রাজনীতিবিদ)

স্টিফেন রিচার্ড ডে (জন্ম ৩০ অক্টোবর ১৯৪৮) যুক্তরাজ্যের একজন কনজারভেটিভ পার্টির রাজনীতিবিদ এবং একজন প্রাক্তন সংসদ সদস্য (এমপি)।

তিনি ১৯৮৩ সালের সাধারণ নির্বাচনে ব্র্যাডফোর্ড ওয়েস্টের কনজারভেটিভ প্রার্থী ছিলেন, ১৯৮৭ থেকে ২০০১ সাল পর্যন্ত চেডলের জন্য এমপি নির্বাচিত হওয়ার আগে, যখন তিনি তার আসনটি ৩৩ ভোটে হেরেছিলেন,  যে কোনো নির্বাচনী এলাকার সবচেয়ে ছোট ব্যবধানে দেশে. তিনি ২০০৫ সালের সাধারণ নির্বাচনে আবার দাঁড়ান এবং ৪,০০০ ভোটে হেরে যান,  কিন্তু এমপি প্যাটসি ক্যাল্টনের মৃত্যুতে এক মাসের মধ্যে আসনটি শূন্য হয়ে যায়। উপনির্বাচনে ডে কনজারভেটিভ প্রার্থী ছিলেন, কিন্তু লিবারেল ডেমোক্র্যাট প্রার্থী মার্ক হান্টারের কাছে হেরে যান। ফলস্বরূপ, ডে ঘোষণা করেছিলেন যে তিনি পরবর্তী সাধারণ নির্বাচনে রক্ষণশীল প্রার্থী হবেন না।

ডে অ্যাসোসিয়েশন অফ কনজারভেটিভ ক্লাবস (ACC) এর সেক্রেটারি এবং যুক্তরাজ্যের রক্ষণশীল ক্লাব আন্দোলনের মধ্যে বিশিষ্ট।

তথ্যসূত্র

বহিঃসংযোগ 

 
চেডলের যুক্তরাজ্যের সংসদ সদস্য
যুক্তরাজ্যের সংসদ সদস্য ১৯৯৭-২০০১
যুক্তরাজ্যের সংসদ সদস্য ১৯৯২-১৯৯৭
যুক্তরাজ্যের সংসদ সদস্য ১৯৮৭-১৯৯২
ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
জীবিত ব্যক্তি
১৯৪৮-এ জন্ম
লিডসের কাউন্সিলর
মার্ক হান্টার (রাজনীতিবিদ)

মার্ক জেমস হান্টার (জন্ম ২৫ জুলাই ১৯৫৭) একজন ব্রিটিশ লিবারেল ডেমোক্র্যাট রাজনীতিবিদ এবং স্টকপোর্ট মেট্রোপলিটন বরো কাউন্সিলের নেতা যিনি ২০০৫ সালের উপ-নির্বাচনে চেডলের জন্য সংসদ সদস্য (এমপি) হয়েছিলেন। ২০১৫ সালের সাধারণ নির্বাচনে, হান্টার কনজারভেটিভ পার্টির মেরি রবিনসনের কাছে তার আসন হারান।   , হান্টার স্টকপোর্ট মেট্রোপলিটন বরো কাউন্সিলের নেতা হিসাবে কাজ করেছেন।  নেতা হিসেবে তিনি গ্রেটার ম্যানচেস্টার কম্বাইন্ড অথরিটির একজন সদস্য এবং শিশু ও যুবকদের জন্য সম্মিলিত কর্তৃপক্ষের পোর্টফোলিও হোল্ডার।

মার্ক হান্টার অডেনশ গ্রামার স্কুল ফর বয়েজ এ শিক্ষিত হন এবং ২০০২ সাল পর্যন্ত গার্ডিয়ান মিডিয়া গ্রুপের মার্কেটিং এক্সিকিউটিভ হিসেবে কাজ করেন।

তথ্যসূত্র

বহিঃসংযোগ 

উদার গণতন্ত্রী (যুক্তরাজ্য) এর কাউন্সিলর
চেডলের যুক্তরাজ্যের সংসদ সদস্য
ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য
জীবিত ব্যক্তি
১৯৫৭-এ জন্ম
যুক্তরাজ্যের সংসদ সদস্য ২০১০-২০১৫
যুক্তরাজ্যের সংসদ সদস্য ২০০৫-২০১০
কুষ্টিয়া পৌর ভবন

কুষ্টিয়া পৌর ভবন বা সূচনা কুষ্টিয়া শহরে অবস্থিত একটি প্রাসাদ সমতুল্য ভবন। পূর্বে এটি সতীশ সাহার জমিদার বাড়ি ছিল। ১৯৬৬ সাল থেকে ভবনটি কুষ্টিয়া পৌরসভর কার্যালয় হিসেবে ব্যবহৃত হচ্ছে।

ইতিহাস 

পৌর ভবনটি ব্রিটিশ আমলে ইউরোপীয় স্থাপত্য রীতিতে নির্মিত। এর সঠিক নির্মাণ সাল অজানা। এটি কুষ্টিয়ার জমিদার সতীশ সাহা-এর বাড়ি ছিল। ১৯৬৬ সাল থেকে কুষ্টিয়া পৌরসভার কার্যালয় হিসেবে ব্যবহৃত হয়ে আসছে।

গঠনশৈলী 

ভবনটি ইউরোপীয় স্থাপত্য-নকশায় আয়তাকার ভূমি-পরিকল্পনায় নির্মিত সুউচ্চ তিনতলা বিশিষ্ট ভবন। ভবনটির উচ্চতা ৪২ ফুট এবং উত্তর-দক্ষিণে ৬২ ফুট লম্বা পূর্ব ও পশ্চিম দিক থেকে দেখলে মনে হবে ভবনটি দেখতে ইংরেজি ‘H’ অক্ষরের মতো। নির্মাণ উপকরণ হিসেবে পাকা ইট ও টালি, চুন-সুরকি, পলেস্তারা এবং কড়ি-বরগা ব্যবহার করা হয়েছে। প্রতিটি দরজা ও জানালার উপরে জ্যামিতিক মাপের চার স্তর বিশিষ্ট ভাঁজ সমৃদ্ধ অর্ধগোলায়িত খিলান রয়েছে। জানালা ও দরজায় কাঠের খড়খড়ি বিদ্যমান। ভবনের দেওয়ালের পুরুত্ব দুই ফুটের বেশি এবং কোনাগুলো নকশায়িত। ভবনটিতে মোট ১২টি কক্ষ রয়েছে।

চিত্রশালা

তথ্যসূত্র

বহিঃসংযোগ 

 
 

কুষ্টিয়ার দর্শনীয় স্থান
কুষ্টিয়ার ভবন ও স্থাপনা